**Gyöngyös Város Önkormányzata Képviselő-testületének**

**11/2014. (IV.25.) önkormányzati rendelete**

**a települési hulladékkezelési közszolgáltatásokról\***

Gyöngyös Város Önkormányzatának Képviselő-testülete az Alaptörvény 32. cikk (1) a) pontjában kapott eredeti jogalkotói hatáskörében, a hulladékokról szóló 2012. évi CLXXXV. törvény (Ht.) 88. § (4) bekezdésében kapott felhatalmazás alapján, Magyar-ország helyi önkormányzatairól szóló 2011. évi CLXXXIX törvény 13. § (1) bekezdés 5. és 19. pontjaiban, valamint a Ht. 35. §-ában meghatározott feladatkörében eljárva az alábbi rendeletet alkotja:

**A közszolgáltatás tartalma, területi hatálya**

**1. §**

(1) Gyöngyös Város Önkormányzata (a továbbiakban: Önkormányzat) a jelen rendeletben foglaltak szerint hulladékgazdálkodási közszolgáltatást szervez a települési hulladék

a) rendszeres gyűjtésére és szállítására

b) a szelektív gyűjtőszigetek üzemeltetésére,

c) a szelektíven gyűjtött zöldhulladék szállítására,

d) a lomtalanításra,

e) hulladékudvar üzemeltetésre.

(2) Gyöngyös közigazgatási területén a települési szilárd hulladékkal kapcsolatos közszolgáltatás ellátására közszolgáltatási szerződés alapján kizárólagosan feljogosított hulladékkezelő közszolgáltató a Gyöngyösi Hulladékkezelő Nonprofit Kft. (3200 Gyöngyös, Kenyérgyár utca 19.).

(3) A közszolgáltató alvállalkozói:

|  |  |  |  |
| --- | --- | --- | --- |
| Országos Hulladékgazdálkodási Ügynökség Nonprofit Kft. | 1055 Budapest, Kossuth Lajos tér 11. | hulladékhasznosítás támogatás | 4% |
| Maltha Hungary Üvegújrahasznosító Kft. | 1214 Budapest, Orion u. 14. | üveg hulladékhasznosítás/ártalmatlanítás | 1% |
| Trans-Global Kft. | 1163 Budapest, Cziráki u. 26-32. | veszélyes hulladék hasznosítás/ártalmatlanítás | 1% |
| Sárvári HUKE Hulladékkezelési Kft. | 9600 Sárvár, Ikervári u. 23. | hulladékhasznosítás/ártalmatlanítás | 1% |
| FE-Group Invesz Zrt. | 1108 Budapest, Sírkert u. 2-4. | elektronikai, akku, elem hulladék- hasznosítás/ártalmatlanítás | 2% |
| Zalai HUKE Hulladékkezelési Kft. | 8900 Zalaegerszeg, Posta u. 65. | Papír és műanyag hulladék hasznosítás/ártalmatlanítás | 3% |
| Városgondozási Zrt. | 3200 Gyöngyös, Kenyérgyár út 17. | zöldhulladék hulladékhasznosítás/ártalmatlanítás | 1% |
| Enducargo Kft. | 3353 Aldebrő, Arany J. út 1. | gumi hulladékhasznosítás/ártalmatlanítás | 1% |
| Biotrans Hulladékgazdálkodási Kft. | 2400 Dunaújváros, Móra Ferenc út 1. | sütőolaj hulladékhasznosítás/ártalmatlanítás | 0% |
| Electro-Coord Magyarország Kft. | 1027 Budapest, Horvát u. 14-24. | fénycső hulladékhasznosítás/ártalmatlanítás | 0% |
| Városgondozás Eger Kft. | 3300 Eger, Homok u 26. | hulladékhasznosítás/ártalmatlanítás | 1% |
| BÁVÜ Bátonyterenyei Városüzemeltetési Nonpropfit Kft. | 3070 Bátonyterenye, Kossuth u. 2. | hulladékhasznosítás/ártalmatlanítás | 4% |

- 2 -

(4) A közszolgáltatás területi határa Gyöngyös közigazgatási határa.

**Alapfogalmak**

**2. §**

E rendelet alkalmazásában:

1. *települési hulladék*: a Ht. 2. § (1) bek. 43. pontjában meghatározott hulladék;

2. *háztartási hulladék:* a Ht. 2. § (1) bek. 21. pontjában meghatározott hulladék;

3. *lomhulladék*: a Ht. 2. § (1) bek. 39. pontjában meghatározott hulladék;

4. *ingatlanhasználó*: az ingatlan birtokosa, ingatlanhasználója, vagyonkezelője, valamint a társasház és a lakásszövetkezet, aki (amely) a hulladékgazdálkodási közszolgáltatást a Ht. szerinti szerződéses jogviszony keretében kötelező jelleggel igénybe veszi és akinek (amelynek) a közszolgáltató rendszeres időközönként rendelkezésére áll;

5. *hulladékátadó hely*: Gyöngyös Város Önkormányzata 15/2000. (V.22) önkormányzati rendeletének 3. § (2) bekezdése szerinti, az Ingatlanhasználó tisztántartási kötelezettségével terhelt közterület azon része, ahol az Ingatlanhasználó a közszolgáltatás körébe tartozó hulladék tulajdonjogát a közszolgáltatónak átadja;

6. *hulladékgyűjtő edény*: a Ht. 2. § (1) bek. 18. pontjában meghatározott eszköz;

7. *hulladékgazdálkodási közszolgáltatás*: a Ht. 2. (1) bek. § 27. pontjában meghatározott szolgáltatás

8. *közszolgáltató:* a Ht. 2. § (1) bek. 37. pontjában meghatározott szervezet

9. *gazdálkodó szervezet*: a Ht. 2. § (1) bek. 15. pontja

10. *zöldhulladék*: a lágyszárú növények, lomb, és fásszárú növények (bokor) és növényrészek (gally) maximum 1 méteres hosszig és 3 cm átmérőig.

**A közszolgáltatás ellátásának rendje**

**3. §**

(1) A közszolgáltatás körében az ingatlanhasználó és a közszolgáltató közötti jogviszonyt az a tény hozza létre, hogy a közszolgáltató az ingatlanhasználó számára írásban a közszolgáltatás igénybevételi kötelméről tájékoztatást ad, az erre vonatkozó szerződés-tervezet egyidejű megküldésével a közszolgáltatást felajánlja. Az ingatlanhasználó a szerződés-tervezet átvételétől számított 15 napon belül a közszolgáltatási szerződést köteles megkötni.

(2) Az ingatlanhasználó személyében bekövetkezett változás, illetve új lakóház használatbavétele esetén az új ingatlanhasználó köteles a közszolgáltatónak az 1. és 2. számú mellékletek szerinti adatlapok kitöltésével 15 napon belül bejelenteni, hogy a közszolgáltatás igénybevételére kötelezetté válik.

(3) A közszolgáltató a települési hulladék birtokosától a hulladékgyűjtő edény ürítésének megkezdésekor, a hulladékátadó helyen veszi át a hulladék tulajdonjogát.

- 3 -

(4) A közszolgáltató köteles a közterületen a szabványos hulladékgyűjtő edény mellett elhelyezett hulladék elszállítására, amennyiben az adott területen alkalmazott technológia erre lehetőséget nyújt. A többletszolgáltatás tényéről, dokumentálásáról és az ennek megfelelő díj alkalmazásáról a közszolgáltató az ingatlanhasználót értesíteni köteles. A többletszolgáltatás díja a soron következő negyedéves hulladékdíj számlával kerül elszámolásra.

(5) Ha az ingatlanhasználó által a közszolgáltatónak átadott hulladék mennyisége rendszeresen meghaladja az általa használt gyűjtőedény űrtartalmát, úgy a közszolgáltató jogosult a tényleges  mennyiségű hulladéknak megfelelő űrtartalmú edény beszerzésére felhívni az ingatlanhasználót határidő megjelölésével.

(6) A hulladék begyűjtésének minimális gyakorisága heti egy alkalom, társasházak, lakásszövetkezetek esetében – amennyiben azt az irányadó közegészségügyi jogszabály területi besorolása indokolja – heti két alkalom. A hulladékszállításnak hetente ugyanazon a na­pon kell történnie, és lehetőleg ugyanabban az időpontban. Amennyiben a szállítási nap munkaszüneti napra esik, a közszolgáltató köteles a tényleges szállítás napját meghirdetni a helyben szokásos mó­don.

(7) A közszolgáltatás teljesítésének feltételeit – a hulladék begyűjtésének, elszállításának rendjét (gyakoriság, időpont) - a közszolgáltatási szerződésben kell rögzíteni. A közszolgáltatás feltételeiben bekövetkezett változásokról a közszolgáltató az ingatlanhasználót a változás bekövetkezte előtt 15 nappal írásban értesíteni köteles.

**Az ingatlanhasználó jogai és kötelezettségei**

**4. §**

(1) Az ingatlanhasználó köteles a települési hulladék gyűjtésére a közszolgáltató által rendszeresített - 120, 240, 770 vagy 1100 literes - térfogatú szabványos hulladékgyűjtő edényt, a szerződéses hulladékmennyiségen felül a hulladék gyűjtésére a közszolgáltató által rendszeresített zsákot használni.

(2) Az igénybe vett közszolgáltatás minimális térfogata heti egyszeri ürítés esetén 120 liter/ingatlan vagy lakás, társasházként szerződők esetében 90 l/lakás. Szerződéses mennyiségként, kérelemre, 1 fős ingatlan vagy lakás használat esetén 40 liter, 2 fős ingatlan, vagy lakás használat esetén 80 liter hulladékmennyiség vehető figyelembe.

(3) Az 1 és 2 fő által használt ingatlanok, illetve társasházi lakások szerződéses mennyiségének elismeréséhez az ingatlanhasználók által a közszolgáltatóhoz benyújtott kérelmet a Gyöngyösi Polgármesteri Hivatal által kiadott, az adott ingatlanon/lakásban a lakcímnyilvántartásban szereplő állandó és ideiglenes lakcímmel rendelkezők számára vonatkozó igazolás alapján bírálja el a közszolgáltató.

- 4 -

(4) A közszolgáltató a szabványos hulladékgyűjtő edényt az ingatlanhasználó kérelmére, a szolgáltatási szerződésben rögzített módon, bérlet, vagy értékesítés formájában bocsátja rendelkezésre a szolgáltatás megkezdésének napjáig. A hulladékgyűjtő edény bérletére vonatkozó feltételeket az ingatlanhasználó és a közszolgáltató között megkötésre kerülő gyűjtőedény bérleti szerződés rögzíti.

(5) Az ingatlanhasználó köteles a gyűjtőedényeket a hulladék elszállítása céljából a köz-szolgáltató által megjelölt időpontban, a hulladékszállítási szerződésben nevesített hulladékátadó helyen elhelyezni. Az edények ürítése a megjelölt szállítási napon 6.00 és 20.00 óra között történik. A gyűjtőedényt a szállítási napon 5.00 órától lehet kihelyezni a közterületre.

(6) A hulladék elszállítása céljából kihelyezett gyűjtőedény fedelének – a közterület szennyezésének elkerülése érdekében – lecsukott állapotban kell lennie. A hulladékot a gyűjtőedényben úgy kell elhelyezni, hogy az az edény mozgatásakor és ürítésekor ne szóródjon, valamint a gépi ürítést ne akadályozza. A kihelyezett gyűjtőedény nem akadályozhatja a jármű- és gyalogos forgalmat, elhelyezése nem járhat baleset vagy károkozás veszélyének előidézésével.

(7) Ha a gyűjtőedényben olyan nedves hulladékot helyeztek el, amely az edényben összetömörödött vagy befagyott, illetve az edényben lévő hulladékot úgy összepréselték, hogy emiatt az edényt üríteni nem lehet, az ingatlanhasználó a közszolgáltató felhívására köteles az edényt üríthetővé, illetve használhatóvá tenni.

(8) Tilos a gyűjtőedénybe folyékony, mérgező, tűz - és robbanásveszélyes anyagot, állati tetemet vagy egyéb olyan anyagot elhelyezni, amely veszélyeztetheti a begyűjtést, ürítést végző személyek vagy más személyek életét, testi épségét, egészségét.

**A közszolgáltatás szüneteltetése**

**5. §**

(1) Azokra a beépítetlen ingatlanokra, ahol nem keletkezik települési hulladék, nem kell közszolgáltatási szerződést kötni.

(2) Szüneteltethető a közszolgáltatás kötelező igénybevétele azokon az ingatlanokon, amelyeken legalább 30 napig senki sem tartózkodik, s emiatt azokon hulladék nem keletkezik.

(3) A közszolgáltatás igénybevételének szünetelésére vonatkozó igényét az ingatlanhasználó a szünetelés kívánt kezdő időpontja előtt legalább 15 nappal megelőzően írásban köteles bejelenteni a Közszolgáltatónak. A szüneteltetés időszakára az ingatlanhasználó köteles leadni a Közszolgáltatónak a szabványos hulladékgyűjtő edényét beazonosító adatokat tartalmazó matricát, amennyiben a szolgáltató adott ki ilyet.

- 5 -

(4) Ha a szüneteltetés feltételeiben változás következik be, az ingatlanhasználó a közszolgáltatónak haladéktalanul írásban köteles azt bejelenteni.

(5) Amennyiben a szüneteltetés ideje alatt a közszolgáltatás körébe tartozó, szabványos hulladékgyűjtő edényben hulladék kerül kihelyezésre az ingatlan elé, úgy – az ingatlanhasználó egyidejű értesítése mellett – a közszolgáltató a hulladékot köteles elszállítani, a hulladék mennyiségének megfelelő díj kiszámlázása mellett.

**Az üdülőingatlanokra vonatkozó szabályok**

**6. §**

(1) Az ingatlan üdülő rendeltetését az inatlan nyilvántartás adataival kell bizonyítani a közszolgáltató felé a Ht. 47. § (4) bekezdésében előírt díj alkalmazása érdekében.

(2) Az üdülőként használt ingatlanok esetében a közszolgáltatás igénybe vehető a közszolgáltató által feliratozott gyűjtőzsákkal is.

**A közszolgáltatási szerződés egyes tartalmi elemei**

**7. §**

A települési szilárd hulladékkal kapcsolatos közszolgáltatás igénybevételéről szóló szerződésben meg kell határozni:

a) a szerződést kötő feleket

b) a közszolgáltatás igénybevételének kezdő napját,

c) a hulladékátadó helyet,

d) a hulladék mennyiségéhez és az ingatlanon lakók számához igazodó gyűjtőedény űrtartalmát és darabszámát,

e) nem társasházi szerződő felek esetében az ingatlanban lakók számát

f) az ürítési gyakoriságot és az ürítés idejét napok szerint,

g) a gyűjtőedények használatának jogcímét,

h) a közszolgáltatási díj mértékét és alkalmazásának feltételeit,

i) a közszolgáltatás mértékét meghaladó, az ingatlanhasználó igényei szerinti többletszolgáltatást és annak díját,

j) a közszolgáltatási díj megfizetésének módját,

k) a szerződés módosításának, felmondásának feltételeit,

l) a fogyasztói kifogások és észrevételek elintézésének rendjét.

- 6 -

**A lomtalanításra, zöldhulladékra,**

**a szelektíven gyűjtött csomagolási hulladékokra**

**és a hulladékudvarban elhelyezhető hulladékokra**

**vonatkozó külön rendelkezések**

**8. §**

(1) A lomhulladék elszállításáról a közszolgáltató évente 1 alkalommal, külön díjazás nélkül, házhoz menő lomtalanítással gondoskodik.

(2) A házhoz menő lomtalanítás időpontját és konkrét feltételeit az ingatlanhasználó, társasház esetén a társasházi közös képviselő közvetlenül a közszolgáltatóval egyezteti.

(3) A 2. § 10. pontban meghatározott szelektíven gyűjtött zöldhulladékot a közszolgáltató évente 9 alkalommal, a hulladéknaptárban meghatározott időpontban köteles begyűjteni, továbbá a hulladékátadó helyre kihelyezett karácsonyfát köteles elszállítani. A zöldhulladék gyűjtésének és szállításának díját a közszolgáltatási díj tartalmazza.

(4) A zöldhulladék gyűjtő edényzettel nem rendelkező Ingatlanhasználók az általuk összegyűjtött zöldhulladékot a hulladékátadó helyen, vagy ha azon nem fér el, a közszolgáltató által meghatározott helyen, vagy a Gyöngyös városi szennyvíztisztító telep bejáratánál álló, zöldhulladék fogadására szolgáló konténerben helyezhetik el.

(5) A zöldhulladék gyűjtő edénybe csak zöldhulladék helyezhető el. A zöldhulladék kizárólag a közszolgáltató által meghirdetett zöldszállítási ütemtervben megnevezett időpontokban helyezhető ki a hulladék átadóhelyre.

(6) A zöldhulladék szállítási ütemtervet a közszolgáltatónak úgy kell elkészítenie, hogy az utolsó zöldhulladék-szállításra tárgyév december 15. napjáig kerüljön sor.

(7) Ha a közszolgáltató azt észleli, hogy a hulladék átadóhelyre kihelyezett zöldhulladék közé egyéb hulladékfajtát is elhelyeztek, akkor a közszolgáltató a teljes hulladékmennyiséget a mindenkori hulladékszállítási díj ellenében szállítja el.

**9. §**

(1) Az ingatlanhasználó a szelektíven gyűjtött papír, fém, műanyag és üveg hulladékot a hulladékgyűjtő szigeteken helyezheti el,

(2) A szelektív gyűjtőszigeten kizárólag az edényen feltüntetett hulladékfrakciók helyezhetők el. Tilos a hulladék gyűjtőedényen kívüli elhelyezése még abban az esetben is, amikor a gyűjtőszigetre elvitt szelektív hulladék edényben való elhelyezésére az edény telítettsége miatt nincs mód.

(3) Gazdálkodó szervezet a lakossági gyűjtőszigeteket nem veheti igénybe.

- 7 -

**10. §**

(1) A közszolgáltató hulladékgyűjtő udvart üzemeltet a Gyöngyös, Kenyérgyár utca 19. szám (3970/9. hrsz.) alatt, ahol a természetes személy ingatlanhasználó átadhatja a háztartásban keletkező veszélyes hulladékot, illetve a közszolgáltatás keretében rendszeresen átadott mennyiségen felül keletkező nem veszélyes hulladékot.

(2) A háztartásban keletkező veszélyes hulladékok kizárólag a hulladékgyűjtő udvarban adhatók le, azokat tilos a hulladékgyűjtő edénybe helyezni.

(3) A hulladékudvarban leadható hulladékok fajtájáról, a leadás feltételeiről, a fizetendő díjról, az udvar egyéb működési feltételeiről a közszolgáltató honlapján, illetve a helyben szokásos módon tájékozatja a közszolgáltatást igénybe vevőket.

1. **Az ingatlanhasználót terhelő, miniszteri rendeletben nem szabályozott díjfizetési kötelezettség, megfizetésének rendje**
2. **11. §**

(1) Az Ingatlanhasználó a többlethulladék gyűjtésére alkalmas címkézett zsák megvásárlása kivételével a közszolgáltatási díjat a közszolgáltató részére a teljesített közszolgáltatás alapján utólag köteles megfizetni.

(2) A közszolgáltatás díját a számla kézhezvételétől számított 15 napon belül kell kiegyenlíteni.

(3) Nem tagadhatja meg a közszolgáltatási díj megfizetését az, aki a települési szilárd hulladékkal kapcsolatos kötelezettségeit nem teljesíti, vagy jelen rendelet rendelkezéseit egyébként megsérti feltéve, hogy részére a közszolgáltató a közszolgáltatást felajánlja, illetve a közszolgáltatás teljesítésére rendelkezésre áll.

(4) A rendszeres települési szilárd hulladék gyűjtéséhez rendelkezésre álló gyűjtőedény hulladékgyűjtő edénytérfogaton túl alkalmanként keletkező többlethulladék tárolására a közszolgáltatótól az általa erre a célra rendszeresített címkézett gyűjtőzsák vásárolható, melyet a hulladékgyűjtő edény mellé kihelyezve a gyűjtési napon a közszolgáltató elszállít.

(5) A helyi közszolgáltatás díját tartalmazó számla adataival kapcsolatban az ingatlanhasználó a közszolgáltatónál kifogást emelhet. A kifogásnak a számla kiegyenlítésével kapcsolatos kötelezettség teljesítésére halasztó hatálya nincs. Az írásban tett kifogásra a közszolgáltató – egyet nem értése esetén is – 30 napon belül írásban válaszolni köteles. Ha a túlszámlázást megállapító kifogásnak a közszolgáltató helyt ad, a többletösszeget és annak időarányos kamatait a ingatlanhasználónak visszafizeti vagy írásbeli kérelmére azt az esedékes díjfizetési kötelezettségbe beszámítja.

- 8 -

(6) Az ingatlanhasználónak nem kell közszolgáltatási díjat fizetni azokra a hónapokra, amelyek során a közszolgáltatás igénybevételére vonatkozó kötelezettsége az 5. § (2) bekezdése alapján szünetelt.

(7) Nem tagadható meg a közszolgáltatás díjának megfizetése, ha a közszolgáltatót a helyi közszolgáltatással kapcsolatos kötelességének teljesítésében az időjárás vagy más elháríthatatlan ok akadályozta, és a közszolgáltató az akadály elhárulását követően azt haladéktalanul azt pótolta.

**A hulladékgazdálkodási közszolgáltatással összefüggő**

**személyes adatok (a természetes személyazonosító adatok, valamint a lakcím)**

**kezelésére vonatkozó rendelkezések**

**13. §**

(1) A Ht. 38.§ (3) bekezdése alapján megadott személyes adatokat a közszolgáltató a hulladékgazdálkodási közszolgáltatási feladatai ellátása céljából, kizárólag a közszolgáltatói jogok gyakorlása és kötelezettségek teljesítése érdekében kezelheti.

(2) A közszolgáltató felel az adatbiztonság követelményének érvényre juttatásáért.

* + 1. **Hatályba léptető rendelkezések**

**14. §**

(1) Ez a rendelet 2014. június 1-jén lép hatályba.

(2) Hatályát veszti

1. Gyöngyös Város Önkormányzata Képviselő-testületének 34/2009. (XII.14.) önkormányzati rendelete a települési hulladékkezelő közszolgáltatásokról (továbbiakban: R.)

2. az R. módosításáról szóló 13/2011.(III.25.) önkormányzati rendelet

3. az R. módosításáról szóló 33/2011.(X.20.) önkormányzati rendelet

4. az R. módosításáról szóló 38/2011.(XII.16.) önkormányzati rendelet

5. az R. módosításáról szóló 4/2012. (II.27.) önkormányzati rendelet

6. az R. módosításáról szóló 10/2012.(III.30.) önkormányzati rendelet

7. az R. módosításáról szóló 19/2012.(IV.27.) önkormányzati rendelet

8. az R. módosításáról szóló 29/2012.(XII.14.) önkormányzati rendelet.

Gyöngyös, 2014. április 25.

Faragó László Dr. Kozma Katalin

polgármester jegyző

\* ***A Képviselő-testület a rendeletet 2014. április 24-i ülésén fogadta el.***

**1. sz. melléklet**

1. BEJELENTÉS

**hulladékszállítási közszolgáltatás igénybevételi kötelezettség keletkezéséről**

**(Magánszemélyek adatlapja)**

**AZ INGATLANHASZNÁLÓ(K) ADATAI:**

Családi és utóneve:

Családi és utóneve:

Családi és utóneve:

Az ingatlan címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Levelezési cím:

Ingatlanon lakók száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Várhatóan keletkező hulladék mennyisége hetente:

Igényelt edény: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az ingatlan használatba vételének időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gyöngyös,...... ..................................

...............................................................

Ingatlanhasználó(k)

**2. sz. melléklet**

**BEJELENTÉS**

**hulladékszállítási közszolgáltatás igénybevételi kötelezettség keletkezéséről**

**(Lakóközösségek adatlapja)**

1.) A társasház, lakásszövetkezet, stb. neve:……………….……..................................….

………………………………………………………………………………..…..…….…..

2.) Címe: …………….…………………………………………………..…....................

3.) Bankszámla száma:…………………………………………………..……..…..

4.) Adószáma: ……………………………………

5.) A közös képviselő neve: ………………………………………........................……

6.) A közös képviselő címe: ………………………………………..……..........…………

7.) A közös képviselő telefon/fax száma: ………………………......…….......………

8.) Háztartások száma: ……………………………………………...........….....…….…

9.) Várhatóan keletkező hulladék mennyisége hetente: …………..........…...…...…..

10.) A szolgáltatás helye: Igényelt tároló hulladékgyűjtő Darabszám:

edény típusa:

……………………………. ……………………….…..…. ……………

……………………………. ………………………...……. ……………

……………………………. ………………………...……. ……………

11.) A szolgáltatás kezdő időpontja: ………………………………………….………..

12.) Társasházban lakók száma: ………………………………………………………..

13.) A közszolgáltatási díjalap megállapításának választott módja:

* 120 liter/lakott rendeltetési egység/hét
* 40 liter/fő/hét

Gyöngyös, ....…év …...........….hó ……nap

Közös képviselő